འམ...མེ་རེ་དྲེ་ཥྚི གནོད་མི་ནུས།...ཨོཾ་བྷཾ་ཀེ་དྷེ་ལི...ཤིང་གི་ཡལ་ག་སྒྱིགས་པ་ལྟ་བུའི་སའི་མཐའ་མའི་ལྕེ་
སྤྱང་མང་པོ་འདུ་བ། །ས་མུན་ཛ་སིདྡྷི། ཏཾ་པའི་ཤ་ལི་...ལྕེ་མྱང་ཕོ་འདུ་བའི་ ཀན་དྷའི་ ལྕེ་སྤྱང་མོ་
འདུ་བ྾...ཤ་ལི། མ་ཡི་ར་སུ་ འ་མ་རང་ནུ་ལམ་འཕྲོ།...ཏ། བ་སླའི་...ཀུན་ས་བྱེད་པ།... ན་སུ་
-642

དབང་བསྡུད་འདོད་རྒྱལ་གྱི་ཆོས་བསྐོར་ལས། ཨ་ལི་ཀ་ལི་ལས་སྣ་ཚོགས་ལ་འཇུག་པ་ཞེས་བྱ་བ་རྗེ་ས་སྐྱ་པ་ཆེན་པོ་དང༌། རྗེ་ཕག་མོ་གྲུབ་པའི་ཞུ་བ་ཞུས་ལན།
“‘བོད་ནས་མ་འཁྲོ པ་ཛྷ་ཧིས། སུ་ཝ་ ཤར་ཕྱོགས་སུ་...པས། ཙ་རི་ཀ་དན་ཏེ། ཛ་ཡལ་
ཨོ་པ...བྱུང་ན་བཟུང་བ ས་ཨི་ཡ་ཕོ་ རྒྱབ་ལག་བཅས་...རི་ཕས་ཕོ་ཏི་...དུ་བ་བ་རུང་བ། ཏྲ་ཧུ་
ནི་...འདྲེ་མོ། ཨུ་པ་ར་བྷན་དྷ་ཡི...སྟེང་དུ་ཚངས། བཛྲ་མུད་ཀ་ར...རྡོ་རྗེ་ཐོ་བས་བརྡུངས། ཀི་
རི་ཨའི། ཤོག་ཤོག །ཤུ་ཤ་པུ་ཏ། བྷེན་དྷི་ཝའུ་..དེ་བཞིན་དུ་ཁྱོད། ཛྷ་ཡི་ན་བྷན་དྷ་
སི..ཅི་མ་རུང་ཁྱོད། རཀྵ་པ་ཏི་ཧ་ར། ཛྷ་ཝི་ན་མོ་རི། ཧོ་ཡི་སི་ཏི། དེ་ནི་ཉིན་བསྲུང་
སྔགས་སུ་གྲགས། ། དེ་ནས་མཚན་བསྲུང་བྱ་བ་ནི། །གཡོན་པའི་རྩེ་གསུམ་ཕྱག་རྒྱ་
ནི། །སྨིན་མའི་མཚམས་སུ་ལན་གསུམ་བཏུགས། །དེ་ཡིས་བསྲུང་བའི་ ལན་གསུམ་
བརྗོད་..མཚམས་སུ་འགྱུར། །ས་ཡེ་ར་བྷན་དྷ། ཕ་ཡེ་ར་དྷ་ར་བྷན་དྷ་ཛྷ་ནི། ཏི་མི་
ཏ་ལུ་བྷན་དྷ། སརྦ་དྷ་ཀི་ནི། ང་ཡིས་དངོས་གྲུབ་མ་ཐོབ་བར་དུ་བསྲུངས་ཤིག..མ་ལི་ཏུ་མེ་བྷན་
ཏུ། ར་མ་སུ་ཏ། ཤ་ལུ་བྷན་དྷ། རཀྵ་ས་རི་ད་ཧ། མེ་རུ་སིདྡྷི། དེས་ནི་མཚན་
མོ་བསྲུང་བའོ། །བསྲུང་བའི་ལེའུ་སྟེ་བཅོ་ལྔ་པའོ། །
དེ་ལ་རྟགས་ཀྱི་རིམ་པ་ནི། ལེགས་དང་མ་ལེགས་གཉིས་སུ་འདོད། །སྐྱེས་
པ་བུད་མེད་ཆས་བཟངས་ཀྱིས། །བཀུར་བསྟི་བསྙེན་བཀུར་བྱེད་པ་དང་། །ཤིང་
གཅོད་རྩྭ་འགྲེག་ལོ་ཐོག་བརྔ།། །ཕྱག་འཚལ་རྒྱལ་ཁམས་ཁ་ལོ་བསྒྱུར། །ཟས་ནོར་
ལོངས་སྤྱོད་བྱེད་པ་རྨི། །དེ་ལ་སོགས་པ་མང་དུ་འབྱུང༌། །མ་ལེགས་རྟགས་ནི་དེ་
ལས་གཞན། །རྟགས་ཀྱི་ལེའུ་སྟེ་བཅུ་དྲུག་པའོ། །
དེ་ལ་གཏོར་མའི་རིམ་པ་ནི། །སྣོད་དང་རྒྱུ་ནི་གང་ཡང་རུང་། །བྱིན་བརླབས་
ཏིང་འཛིན་ཕལ་ཆེར་མཐུན། །ཁྱད་པར་ཕྲིན་ལས་གང་བྱེད་ཡིན། །རྟག་གཏོར་
བྱེད་ན་དམར་ནག་ཡིན། །དེ་ཡིས་ཐམས་ཅད་འབག་འདྲེས་ཤེས། །གཏོར་མའི་
ལེའུ་སྟེ་བཅུ་བདུན་པའོ། །
དྲག་པོ་འབའ་ཞིག་བྱེད་འདོད་ན། །ར་རུའི་ནང་དུ་འཁོར་ལོ་ནི། །ཟུར་དྲུག་པ་
643-

ས་སྐྱ་བཀའ་འབུམ། ས་ཆེན་ཀུན་དགའ་སྙིང་པོའི་གསུང་རབ་གླེགས་བམ་བདུན་པ།
ནི་རབ་གནས་དང༌། །ཆེ་གེའི་ལིང་ག་བྲིས་ལ་དགུག །གཞུག་པ་ལ་སོགས་བྱས་ནས་
ཀྱང་། །དེའི་ནང་དུ་གཞུག་པར་བྱ། །དུག་དང་ཡུངས་ཀར་ལ་སོགས་བླུག །ཉིན་
ཕྱེད་མཚན་ཕྱེད་དུས་གཉན་ལ། །གཏོར་མ་དམར་པོ་གཏང་ནས་ཀྱང༌། །དྲག་པོའི་
ལས་ལ་མཱ་ར་ཡ། །སྔགས་ཀྱི་ཤམ་བུར་བཏགས་ལ་བཟླས། །ཟླ་བ་གསུམ་བཞིའི་
ཁོངས་སུ་ནི། །གང་ལ་དམིགས་པ་གདོན་མི་ཟ། །དྲག་པོའི་ལས་ཀྱི་ལེའུ་སྟེ་བཅུ་
བརྒྱད་པའོ། །
དེ་ནས་འཁོར་ལོ་བྲི་ཐབས་ལ། །འཁོར་ལོ་རྩིབས་དྲུག་བྲི་བ་ནི། །ནང་དུ་ཆོས་
འབྱུང་ཉིས་རྩེགས་བྲི། །ཡང་ན་ཟུར་གསུམ་རྐྱང་པའོ། །དཀྱིལ་དུ་ཆེ་གེའི་མིང་
རུས་དང༌། །ཡུལ་གྲོང་ལ་སོགས་ཐམས་ཅད་བྲི། །ཟུར་དྲུག་མགོ་ལག་རྐང་སོགས་
བྲི། །དེའི་ཕྱི་རིམ་བཞི་བསྐོར་ལ། །སྔགས་རྣམས་བྲི་བ་ཀུན་དང་མཐུན། །གོང་དུ་
གསུངས་པ་བཞིན་དུ་བྲི། །རབ་གནས་གཏོར་མ་ལ་སོགས་ཀྱང༌། །ཀུན་དང་མཐུན་
པས་འདིར་མ་བྲིས། །འཁོར་ལོ་རྩིབས་དྲུག་བྲི་ཐབས་ཀྱི་ལེའུ་སྟེ་བཅུ་དགུ་པའོ། །
བསྙེན་ནས་ཕྲིན་ལས་བཅོལ་བར་བྱ། །བཞི་རུ་བསྟན་ཀྱང་དབང་བསྡུད་
ནི། །གནས་དགོན་མི་ཆེན་དབང་བསྡུད་ན། །དང་པོ་བྱམས་པ་སྙིང་རྗེ་བསྒོམ། །དེ་
རྗེས་ཡི་དམ་གང་ཡིན་ནམ། །ཤིས་པའི་ལྷ་ནི་བསྒོམ་པར་བྱ། ། ཀུན་གྱི་མིང་རུས་
ཡི་གེར་བཅས། །བྲིས་ནས་མདུན་དུ་དཀྲམ་བྱས་ལ། །རང་ཉིད་ཡི་དམ་ཐུགས་ཀ་
ནས། །འོད་ཟེར་དམར་པོས་བཀུག་ནས་ནི། །ལིང་ག་ལ་ནི་གཞུག་པར་བྱ། །མལ་
འོག་དོང་ནི་གྲུ་བཞི་ལ། །ཁ་གཏིང་ཁྲུ་གང་ཚད་དུ་བྱ། །ག་དར་བྱས་ལ་ལིངྒ་
དགྲམ། །མེ་ཏོག་དམར་པོས་ནང་དེ་དགང༌། །དེ་རྣམས་ཞི་བར་འདོད་པ་ནི། །མེ་
ཏོག་དཀར་པོས་དོང་ནི་དགང༌། །རྒྱས་དབང་དྲག་པོའི་ཏིང་འཛིན་ནི། །མེ་ཏོག་
སེར་དམར་ནག་པོས་ཤེས། ། དོང་ཁ་པདྨ་འདབ་བརྒྱད་བྲི། །ཁ་ནི་ལེགས་པར་
644

དབང་བསྡུད་འདོད་རྒྱལ་གྱི་ཆོས་བསྐོར་ལས། ཨ་ལི་ཀ་ལི་ལས་སྣ་ཚོགས་ལ་འཇུག་པ་ཞེས་བྱ་བ་རྗེ་ས་སྐྱ་པ་ཆེན་པོ་དང༌། རྗེ་ཕག་མོ་གྲུབ་པའི་ཞུ་བ་ཞུས་ལན།
བཅད་པར་བྱ། །སྟེང་དུ་རང་ཉིད་འདུག་པར་གྱིས། །ཕྲིན་ལས་བཞི་ཡི་ཏིང་འཛིན་
ནི། །གང་བྱེད་དུས་སུ་ཤེས་པར་བྱ། །སྔགས་དང་ཏིང་འཛིན་ཀུན་ལ་གཅེས། །སྡེ་
དགོན་མི་ཆེན་ལ་སོགས་ཆོས་ལ་བཟུད་པའི་ལེའུ་སྟེ་ཉི་ཤུ་པའོ། །
མི་ནག་ཆོས་ལ་བཟུད་པ་ལ། །གདམས་པ་འདི་ནི་བྱ་བར་རིགས། །ཚ་ཚ་མང་
ན་བརྒྱ་རྩ་བརྒྱད། །ཉུང་ན་གཉིས་གསུམ་ཙམ་ལ་ནི། །རབ་གནས་ཉེར་གཅིག་ཙམ་
བྱས་ཏེ། །དེ་ནས་ཡུལ་དེའི་མི་ཆེན་གྱི། །ལིང་ག་མང་པོ་བྱས་ནས་ཀྱང་། །དགུག་
གཞུག་བཅིངས་སོགས་བྱས་ནས་ནི། །ཐེ་ཚོམ་མེད་པར་ཡིད་ཆེས་བསྟིམ། །དེ་རྣམས་
ཤོང་བའི་རྫ་གཅིག་ལ། །ཁ་ཆོད་དམ་པར་བྱས་ནས་ནི། །སོ་གཏང་ཁ་དོག་གང་
འདོད་བྱུགས། །ཡུལ་མི་ས་རྟགས་གང་བཟང་བར། །བྲུས་ནས་ཁོག་མ་གཞུག་པར་
བྱ། །ཁོག་མའི་ཞབས་སུ་མི་རྣམས་གཞུག །སྟེང་དུ་ས་ཚ་བཞུགས་སུ་གསོལ། །ཁ་ནི་
ལེགས་པར་བཅད་པར་བྱ། །སས་བྱིབ་(ས་དབྱིབས་)གཞན་གྱིས་མ་ཚོར་གཅེས། །ཡང་
ན་ཡུལ་དེའི་མི་ཆེན་གྱི། །མིང་རུས་ལིང་ག་བླ་དྭགས་བཅས། །གྲོ་ག་ཤོག་པོ་དག་ལ་
བྲི། །དགུག་གཞུག་བྱས་ལ་དགེ་འདུན་གྱི། །ཕྱི་ཐེམ་འོག་ཏུ་མནན་པར་བྱ། །དེས་
ཀྱང་ལས་རྣམས་འགྲུབ་པར་འགྱུར། །མི་ནག་ཆོས་ལ་བཟུད་པའི་ལེའུ་སྟེ་ཉེར་གཅིག་
པའོ། །
དེ་ནས་ཕྲིན་ལས་བཞི་བསྒྲུབ་ན། །རྒྱུ་ནི་རྫ་ས་བཟང་ལ་བྱ། །ཁོག་མ་ཟླུམ་
དང་གྲུ་བཞི་དང༌། །ཟླ་གམ་གྲུ་གསུམ་དག་ཏུ་བྱ། །ཁ་དོག་དཀར་སེར་དམར་ནག་
དང་། །ཕྱོགས་ནི་བྱང་ཤར་ནུབ་དང་ལྷོ། །ཁ་ཡང་དེ་བཞིན་ཤེས་པར་བྱ། །ས་ཚ་
དཀར་སེར་དམར་དང་ནག །གང་བྱེད་མིང་རུས་སྤེལ་ཚིག་བཅས། །དགུག་གཞུག་
ཡང་དང་ཡང་དུ་བྱ། །ས་ཚའི་ཞབས་བྲུས་ནང་དུ་གཞུག །ཞལ་བ་ལེགས་མོ་བྱས་
ལ་དགབ། །དོང་ནི་ཟླུམ་དང་གྲུ་བཞི་དང༌། །ཟླ་གམ་གྲུ་གསུམ་བྲུས་པ་ཡི། །ནང་
-645-

ས་སྐྱ་བཀའ་འབུམ། ས་ཆེན་ཀུན་དགའ་སྙིང་པོའི་གསུང་རབ་གླེགས་བམ་བདུན་པ།
དུ་ཁོག་མའང་རིམ་བཞིན་གཞུག །བསམ་པའང་རིམ་པས་གར་བྱེད་ཡིན། །ཡང་
ན་བཞི་ག་སྣོད་གཅིག་ནང་། །རི་མོ་བཞི་ག་བྲི་ཡང་བཏུབ། །གང་བྱེད་སྒྲུབ་པོའི་
ཐུགས་དང་བསྟུན། །སྣོད་སྟེང་རྡོ་རྗེ་རྒྱ་གྲམ་བཅད། །སས་བྱིབ་གཞན་གྱིས་མ་ཚོར་
བྱ། །ལས་བཞི་བསྒྲུབ་པའི་ལེའུ་སྟེ་ཉེར་གཉིས་པའོ། །
དེ་ནས་དགྲ་བགེགས་དབང་བསྡུད་ནི། །འཁོར་ལོ་བྲི་ཐབས་ལིང་ག་འདྲ། །
བདག་བསྐྱེད་མདུན་དགུག་གཞུག་པ་དང༌། །ཕོ་ལ་ནཱ་ཤ་མོ་ལ་མཱ་ར་ཡ། །ཕོ་
ལ་མཱ་ར་ཡ་བཞག་ལ། །མོ་ལ་ནཱ་ཤ་ཡ་ནི་བཞག །དེ་ཡང་མན་ངག་དམ་པ་
ཡིན། །བགེགས་ལ་བྱེད་ན་འདི་ལྟར་ཡིན། །མཛོ་རུའི་ནང་དུ་ལིང་ག་གཞུག །སྦྲང་
རྩི་མར་དང་བཅས་པས་དགང༌། །མཛོ་རུ་གྲི་ཁྲག་གིས་ནི་བྱུགས། །དེ་ནི་མ་རྙེད་རྫ་
ནི་དམར། །དེ་ཡང་ཁྲག་གིས་བྱུགས་པར་བྱ། །གང་ཡིན་དགུག་གཞུག་དྲག་པོར་
བྱ། །དྲག་པོའི་ལས་ནི་གྲུབ་ཚད་བྱ། །གཏོར་མ་དམར་པོ་གཏང་བར་བྱ། །དྲག་
པོའི་ལས་ཀྱི་ལེའུ་སྟེ་ཉེར་གསུམ་པའོ། །
དེ་ནས་གཞན་ཡང་བཤད་པར་བྱ། །གསང་སྔགས་གསལ་བྱེད་མཐའ་བསྒྱུར་
ཅན། །ལྷ་འདྲེ་མི་སོགས་དབང་བསྡུད་ན། །ཀུན་གྱི་སྲོག་གི་སྔགས་ཡིན་པས། །དེའི་
ཏིང་འཛིན་བསྟན་པ་ནི། །བདག་ཉིད་པདྨ་ཧེ་རུ་ཀ །ཞལ་གཅིག་ཕྱག་གཉིས་སྐུ་
མདོག་དམར། །དབུ་གཙུག་རྟ་མགོ་ལྗང་ཞུར་ལ། །ཕྱག་གཡས་ལྕགས་ཀྱུ་རང་
བཅས་བསྣམས། ། གཡོན་པའང་དེ་བཞིན་ཤེས་པར་བྱ། །ཞབས་ཀྱིས་བསྒྲུབ་བྱ་
ཟིལ་གྱིས་མནོན། ། །དུར་ཁྲོད་ཆས་ཀྱིས་རབ་ཏུ་བརྒྱན། །རང་གི་ཁ་ནས་སྔགས་
བཟླས་པས། །འོད་ཟེར་དམར་པོས་བསྒྲུབ་བྱ་དགུག །སྙིང་གི་དཀྱིལ་ན་གནས་
པ་ཡི། །རྣམ་ཤེས་ཉ་མིད་ལྟ་བུ་དེ། །འོད་ཟེར་རྩེ་ལ་འདྲིལ་ནས་ནི། །ཞགས་པས་
ཟ་མ་ཏོག་ནང་གི། །མིང་སོགས་བཅུག་ལ་དབང་དུ་བསྡུ། །སྔགས་ནི་ཉེར་གཅིག་
-646-

དབང་བསྡུད་འདོད་རྒྱལ་གྱི་ཆོས་བསྐོར་ལས། ཨ་ལི་ཀ་ལི་ལས་སྣ་ཚོགས་ལ་འཇུག་པ་ཞེས་བྱ་བ་རྗེ་ས་སྐྱ་པ་ཆེན་པོ་དང༌། རྗེ་ཕག་མོ་གྲུབ་པའི་ཞུ་བ་ཞུས་ལན།
བཟླས་པ་ཤིས། །ཏིང་འཛིན་ཤིན་ཏུ་གསལ་བ་ཡིས། །སྲོད་དང་ཐོ་རངས་དུས་སུ་
བཟླས། །ནུབ་ཏུ་ཁ་ལྟས་ཤིས་པ་ཡིན། །ཞག་རེ་ལ་ནི་ཐེབས་རེ་བྱ། །ཟླ་བ་བཞི་
ལས་ཕྱིར་མི་འགྱང་། །དེ་ནི་ཏིང་འཛིན་ཁྱད་པར་ཡིན། །ཁྱད་འཕགས་ཀྱི་ལེའུ་སྟེ་
ཉེར་བཞི་པའོ། །
མ་གྲུབ་སྤོགས་པའི་ཆོ་ག་ནི། །ཞག་བདུན་ཉེར་གཉིས་གཉིས་སུ་ལྟབ། །ཙན་
དན་མེ་ལ་གའུ་སྲོ། །སྔགས་ཀྱིས་གནད་ལ་དབབ་པར་བྱ། །གཏོར་མ་མིང་རུས་རྟ་
རུ་བཟུང་། །གསང་སྔགས་མང་པོའི་དམག་དཔུང་བསྐྱེད། །བླ་མ་ཡི་དམ་དཀོན་
མཆོག་ལྷ། །མཁའ་འགྲོ་ཆོས་སྐྱོང་རིགས་དྲུག་ལ།།མཆོད་གཏོར་བྱིན་ལ་ཚོགས་ཀྱང་
བསགས། །འོད་ཟེར་མང་པོའི་སྤྲོ་བསྡུ་བྱ། །དེ་ཡིས་འགྲུབ་པར་ཐེ་ཚོམ་མེད། །མ་
གྲུབ་སྤོགས་པའི་ལེའུ་སྟེ་ཉེར་ལྔ་པའོ། །
དེ་ནས་ཕན་ཡོན་གང་ཞེ་ན། །ལྷ་ཡི་དབང་པོ་བརྒྱ་བྱིན་དང་། །བདུད་ཀྱི་
རྒྱལ་པོ་དཔག་མེད་དང་། །སྲིན་པོ་ལང་ཀ་མགྲིན་བཅུ་དང་། །ལྷ་སྲིན་སྡེ་བརྒྱད་
གང་ཡིན་ཡང་། །དབང་དུ་འདུས་ཏེ་བཀའ་བཞིན་ཉན། །གཞན་ཡང་ཕན་ཡོན་
དཔག་ཏུ་མེད། །བསོད་ནམས་ལྡན་པའི་རྒྱལ་པོ་དང༌། །ཆོས་དང་ལྡན་པའི་
དགེ་བཤེས་དང༌། ། ཚུལ་ཁྲིམས་ལྡན་པའི་བཙུན་པ་དང༌། །ངན་སྔགས་ལྡན་
པའི་སྔགས་པ་དང༌། །ཤེས་རིག་ལྡན་པའི་ཞང་བློན་དང་། །ནད་པ་བསོ་བའི་
སྨན་པ་དང༌། །རྟོགས་པར་ལྡན་པའི་སྒོམ་ཆེན་དང་། །ལོག་པར་ལྟ་བའི་དགྲ་
བགེགས་དང༌། །རྒྱལ་ས་འཛིན་པའི་ལྷ་ལྕམ་དང༌། །མོ་རིགས་མཚན་ལྡན་བུ་མོ་
དང་། །ཐམས་ཅད་རང་གི་དབང་དུ་འགྱུར། །གསེར་གྱི་འཁོར་ལོས་བསྒྱུར་བ་
ལྟར། །ཕས་ཀྱི་བསུ་ཞིང་འགྲོ་བར་འགྱུར། །ཕན་ཡོན་བསྟན་པའི་ལེའུ་སྟེ་ཉེར་དྲུག་
པའོ། །
647

ས་སྐྱ་བཀའ་འབུམ། ས་ཆེན་ཀུན་དགའ་སྙིང་པོའི་གསུང་རབ་གླེགས་བམ་བདུན་པ།
གཞན་ཡང་རབ་ཏུ་བཤད་བྱ་བ།
།གདམས་པ་རིན་ཆེན་གསེར་བས་དཀོན།
འཇམ་ཞེ་ངན་དམ་ཚིག་མེད། །སློབ་དཔོན་གསང་ཞིང་རང་ཆེ་འབྱིན། །དུག་ལྔས་
བརྒྱལ་བའི་གང་ཟག་ལ། །ཡི་གེ་གཅིག་ཀྱང་མ་བསྟན་ཅིག །བསྟན་ཀྱང་ཕན་ཡོན་
མི་འབྱུང་ཞིང་། །ངན་འགྲོའི་གནས་སུ་ལྟུང་བར་འགྱུར། །སྣོད་མིན་ལ་མི་བསྟན་
པའི་ལེའུ་སྟེ་ཉེར་བདུན་པའོ།། །
ཅན།
རང་འདོད་སྤངས་པའི་གཞན་དོན་དང༌། །དམ་ཚིག་བསྲུང་ཞིང་ཕན་སེམས་
།ཆོས་བཞིན་མཛད་པའི་ཉམས་ལེན་པའི། །ངོ་མཚར་ཅན་གྱི་གང་ཟག་
ལ། །གདམས་པ་སེར་སྣ་མེད་པར་བྱིན། །སྦྱིན་ཞིང་གཏད་པའི་ལེའུ་སྟེ་ཉེར་བརྒྱད་
པའོ། །ས་མ་པ་ཐཱ་མི་ཐཱི། ཨ་ལི་ཀ་ལི་ལས་སྣ་ཚོགས་ལ་འཇུག་པ་ཞེས་བྱ་བ་བླ་མ་
ཆེན་པོ་ས་སྐྱ་པ་དང་། བླ་མ་ཕག་མོ་གྲུབ་པ་གཉིས་ཀྱི་ཞུ་ལན་རྫོགས་སོ། །བླ་མ་
རྒྱལ་ཚ་ལུང་མང་པོའི་མན་ངག །ཡར་ལུང་པ་སེང་གེ་རྒྱལ་མཚན་གྱིས་སྦྱིན་པར་
བྱ་བའི་ཆོས་སོ། །དཔལ་ཕག་མོ་གྲུབ་པ་ནས། ཡེ་ཤེས་མགོན་པོའི་བརྒྱུད་པ་
བཞིན། །བླ་མ་ལ་ཁ་ཕུག་པོ་ཆེ་པའི་བར། །དེ་ལ་རྒྱ་ཚ་ལུང་མང་པོ། མཁས་པ་
ཡོན་ཏན་ཁྲི། གུ་རུ་སེང་བཟང་། ཡར་ཀླུངས་པ་སེང་རྒྱལ་བ་ལའོ། །མསྟུ་སརྦ་
ཛ་ག་ཏཾ། དགེའོ། །བཀྲ་ཤིས། །།
648